Bunurile Rovanei Plumb nu sunt compatibile cu banii pe care îi câștigă.

În declarația de avere depusă în ianuarie 2017 (aferentă anului 2016), Rovana Plumb menționeză că a avut venituri totale de 64.812 lei de la Parlamentul României.

(veniturile totale ale familiei Plumb în 2016)

Soțul ei este pensionar și are o pensie mică de 1.735 de lei pe lună. Rovana Plumb menționează că din banii încasați, în 2016, a donat, sub formă de împrumut, la PSD Dâmbovița aproape întregul său venit și anume suma de 63.000 de lei. La finalul anului, Rovana Plumb a primit înapoi de la PSD doar a șasea parte din sumă, adică 10.000 de lei.

(Rovana Plumb a împrumutat PSD cu întreg salariul)

În mod logic, rezultă că familia Plumb a trăit, în anul 2016, exclusiv din pensia soțului – Dan Plumb. Acesta a ridicat de la Casa de pensii suma de 20.820 de lei, adică 1.735 de lei pe lună. Rovana Plumb menționează în Declarația de avere că nu are bani în conturi.

Din venitul (pensia) lunară de 1.735 de lei, familia Rovanei Plumb a trebuit să achite rate la un credit de 800.000 de euro pe care l-a luat în 2007 și care este scadent în 2030. Cu venituri de 400 de euro, Rovana Plumb a achitat, în anul 2016, rate lunare de peste 4.000 de euro.

(Creditul de 800.000 de euro pe care Rovana Plumb trebuie să îl restituie.)

În plus, Rovana Plumb are cheltueili, lunare, uriașe ea având de plătit utilități pentru o casă de peste 670 de metri pătrați în comuna Pantelimon. Probabil, pensia soțului nu ajunge pentru întreținerea casei din Pantelimon achiziționată, cel mai probabil, din creditul de 800.000 de euro. Rovana Plumb nu deține acțiuni la firme și nu are contracte cu terți. E posibil ca Rovana Plumb să fi pus la saltea o parte din banii câștigați ca europarlamentar în urmă cu șapte ani și să cheltuie, lunar, din ei.

Deși familia este săracă în acte, Răzvan Bozo Plumb, fiul Rovanei Plumb, a fost surprins la volanul unui bolid de lux a cărui valoare a fost estimată la suma de un sfert de million de euro.

Citește și: Secretul bancar al lui Orlando

O doamnă multilateral-dezvoltată

Liviu Dragnea a anunțat că o propune pe Rovana Plumb în capul listei PSD pentru europarlamentare. Rovana Plumb a fost numită, în ianuarie 2019, ministru interimar al Transporturilor, deși este specializată în chimie. Rovana Plumb a ajuns, astfel, ca, în numai șase ani, să dețină cinci portofolii de ministru pentru care, din punct de vedere educațional, nu are pregătirea necesară. A fost minstru al Mediului (2012 – 2014), al Muncii (2014 - 2015), ministru delegat pentru Fonduri Europene (2017 - 2018), ministru interimar la Educație (2018) și acum ministru al Transporturilor (2019). Asta deși nu are pregătirea care să o îndreptățească să fie cea mai ministeriabilă persoană din România de după 1990. Rovana Plumb nu menționează să fi urmat cursuri ori specializări în domeniile mai sus menționate.